Sirupas

Sirupas (, arab. شراب صيدلاني‎) – koncentruotas sacharozės ir kitų cukrų (gliukozės, fruktozės, maltozės) grynas ar mišrus tirpalas vandenyje ar vaisių sultyse.

Angliavandenių koncentracija tokiame tirpale paprastai svyruoja tarp 40–80 %. Sirupas būna klampios konsistencijos dėl gausių vandenilinių ryšių tarp ištirpusių cukrų molekulių, turinčių daug -OH grupių, ir vandens molekulių.

 Sirupų rūšys 
Gardinti sirupai gaminami į sirupą dedant gardiklių.
 Gliukozės sirupas () – koncentruotas išvalytas maistinių sacharidų, gautų iš krakmolo, vandeninis tirpalas.
 Invertuotojo cukraus sirupas () – kaitintos gliukozės ir fruktozės tirpalas, paprastai gaunamas kaip sacharozės hidrolizės produktas.
 Krakmolo sirupas () – iš dalies hidrolizuoto krakmolo tirpalas
 Pomadinis sirupas () – cukraus, krakmolo, gliukozės ar kitos rūšies grynas ar mišrus koncentruotas sirupas, kuris aromatizuojamas į jį įdedant tokių produktų (pieno produktų, vaisių, uogų) kokį skonį ir kvapą jame norime gauti.

 Panaudojimas 
Medicinoje, konditerijoje ir kulinarijoje naudojami produktų skoniui suteikti, pakeisti ar pagerinti bei kaip konservantas:
 Vaistams, vaistiniams sirupams
 Uogienėms konservuoti (30–60 % cukraus koncentracija)
 Kompotams
 Desertams
 Saldiems padažams
 Gaiviesiems gėrimams gaminti – gaunami rankiniu ar automatizuotu konvejeriniu būdu maišant sirupus su vandeniu.

 Farmacinis sirupas 
Medicinoje naudojamas farmacinis sirupas yra koncentruotas arba sotusis sacharozės tirpalas distiliuotame vandenyje.

Pagal Britų farmakopėją paprastas sirupas gaunamas tirpinant 1 kg gryno cukraus 0,5 litro verdančio distiliuoto vandens, o po to dar įpilama vandens, kad masė liktų 1,5 kg. Tokio tirpalo tankis yra 1,33.

 Sirupų receptūros 
 Cukraus sirupas išeiga 1 litras
 cukrus 800
 vanduo 900į indą suberti cukrų, supilti vandenį, išmaišyti ir virti. Kai užverda, nugraibyti putas, perkošti ir dar 5-10 min. pavirinti. Po to atšaldyti, supilti į butelį, sandariai uždaryti ir laikyti šaltoje patalpoje. Laikant sirupas gali pradėti kristalizuotis, tada reikia įpilti truputį vandens ir pervirti.

 Persikų sirupas išeiga 1 litras
 persikai 600
 cukrus 300
 vanduo 250
 cukraus sirupas 500Prinokusius persikus nulupti, išimti kauliukus, o minkštimą sumaigyti. Iš kauliukų išimti branduolius, padžiovinti ir nuvalyti lukštą. Pusę branduolių sutrinti arba sutarkuoti ir sudėti į persikų tyrę kartu su cukrumi. Paruostą masę išmaisyti ir 2-3 val. palaikyti vėsioje vietoje. Po to įpilti vandens, išmaišyti ir palaikyti, kol nusistovės. Nuo tirščių nupiltą skystį sumaišyti su cukraus sirupu ir 5 min. pavirinti. Jei bus drumzlinas, perkošti, paskui supilstyti į butelius ir sudėti likusius per puse perpjautus branduolius. Butelius gerai užkimsti ir laikyti tamsioje, vėsioje patalpoje.Taip pat gaminami abrikosų, apelsinų bei citrinų sirupai.

 Bananų sirupas išeiga 1 litras
 bananai 500
 cukrus 300
 vanduo 300
 cukraus sirupas 500Nuluptus bananus smulkiai sutarkuoti, įpilti virintą atšaldytą vandenį, įberti cukrų, išmaišyti ir 4-5 val. palaikyti vėsioje patalpoje. Po to, nupylus nuo tirščių, skystį sumaišyti su cukraus sirupu, užvirinti ir išpilstyti į butelius. Juos užkimsus, laikyti vėsioje patalpoje.

 Vanilinis sirupas išeiga 1 litras
 vanilės žievelė 2 vnt.
 cukraus sirupas 1 l5 cukraus sirupą įdėti vanilės žieveles, užvirinti ir supilstyti į butelius.

 Karamelės sirupas išeiga 1 litras
 gabalinis cukrus 350
 vanduo 200
 cukraus sirupas 500į indelį sudėti gabalinį cukrų, įpilti šaukstą vandens ir kaitinti nuolat maišant, kol cukrus ištirps ir pasidarys šviesiai gelsvas. Po to supilti likusį šaltą vandenį ir virti, kol karamelė ištirps. Į ištirpusį karamelės sirupą supilti cukraus sirupą, sumaišyti ir kaitinti, kol pasidarys vientisa masė. Paruoštą sirupą išpilstyti į butelius ir sandariai uždaryti.

 Arbatos sirupas išeiga 100 gr
 arbatžolės 2,5
 cukrus 67
 vanduo 40arbatžoles suberti į pašildytą indelį, užplikyti verdančiu vandeniu (20 g) ir 5–10 min, palaikius šiltai, esenciją nupilti nuo tirščių. Po to cukrų su likusiu vandeniu užvirinti ir sumaišyti su arbatžolių esencija.

 Kakavos sirupas išeiga 1 litras
 kakavos milteliai 150
 cukraus sirupas 900į kakavą įpilti truputį cukraus sirupo, gerai išmaišyti, supilti į likusį cukraus sirupą ir pakaitinti iki užvirs. Po to išpilstyti į butelius, sandariai uždaryti ir laikyti tamsioje, vėsioje patalpoje.

 Kavos sirupas išeiga 1 litras
 natūrali malta kava 150
 vanduo 600
 cukraus sirupas 500vandenį užvirinti ir juo užplikyti kavą, išmaišyti ir 20-30 min. palikti ant šiltos viryklės arba įstatyti į kitą indą su šiltu vandeniu. Po to kavą nupilti nuo tirščių ir sumaišyti su cukraus sirupu.

 Riešutų sirupas išeiga 1 litras
 riešutai 200
 vanduo 700
 cukraus sirupas 500riešutus sutrinti, užpilti karštu virintu vandeniu ir palaikyti 1-2 val., kad pritrauktų riešutų aromato. Po to supilti karštą cukraus sirupą, išmaišyti ir, uždengus pergamentiniu popieriumi arba polietilenine plėvele, gerai užrišti, pastatyti į šaltą patalpą. Kai atauš ir nusistovės, sirupą nupilti nuo tirščių ir išpilstyti į butelius.

 Gvazdikėlių sirupas išeiga 1 litras
 gvazdikėliai 0,03-0,04
 cukraus sirupas 1 lį karštą cukraus sirupą įberti gvazdikėlius. Šiltą sirupą, supilti į butelius ir gerai užkimšti. Prieš vartojimą gvazdikėlius išimti.

 Šokoladinis sirupas išeiga 1 litras
 šokoladas 150
 cukraus sirupas 1 lį cukraus sirupą įberti tarkuoto šokolado ir 5-6 min. pavirinti.

 Grenadinis sirupas išeiga 1 litras
 citrinų sirupas 350
 aviečių sirupas 350
 apelsinų sirupas 300visus sirupus sumaišyti.

s